ભોપાલ-પટણા: છેલ્લા કેટલાક દિવસોથી દેશના ઉત્તર-પૂર્વ વિસ્તારમાં ભારે વરસાદ થઈ રહ્યો છે. જેના કારણે લાખો લોકો અસરગ્રસ્ત થયા છે,તેમજ વિવિધ રાજ્યમાં કેટલાંક લોકોનાં મોત થયાં છે.જેમાં મધ્યપ્રદેશમાં પૂરથી ૬૬ અને બિહારમાં ૪૦ લોકોનાં મોત થયાં છે. બિહારમાં ભારે વરસાદથી ૨૨ લાખ લોકોને અસર થઈ છે. બિહારમાં ભારે વરસાદથી કોસી-સમાંચલમાં પૂર આવતાં આ વિસ્તારમાં ૪૦ લોકોનાં મોત થયાં છે. જ્યારે બેંગ્લુરુમાં પણ ભારે વરસાદ પડી રહ્યો છે. અને લોકો વરસાદી પાણીમાં તણાઈ આવતી માછલીઓ પકડતા જોવા મળી રહ્યા છે. જ્યારે મધ્યપ્રદેશમાં નદી પાર કરતા બે યુવકો તણાઈ ગયા હતા.ભારે અને સતત વરસાદથી આ વિસ્તારોમાં ભારે તારાજી સર્જાઈ છે.